# ЗАКОН

**О ИЗМЈЕНИ ЗАКОНА**

**О БИБЛИОТЕЧКО-ИНФОРМАЦИОНОЈ ДЈЕЛАТНОСТИ**

Члан 1.

У Закону о библиотечко-информационој дјелатности („Службени гласник Републике Српске“, број 44/16), у члану 66. ст. 1. и 2. мијењају се и гласе:

„(1) Поступак за стицање виших стручних звања покреће се подношењем захтјева од заинтересованог лица.

(2) Захтјев из става 1. овог члана подноси се Министарству.“

Послије става 2. додају се нови ст. 3, 4, 5, 6, 7. и 8. који гласе:

„(3) Трошкове поступка стицања вишег стручног звања сноси заинтересовано лице.

(4) Mинистaр дoнoси рjeшeњe кojим сe, у зависности од врсте стручног звања, утврђуje висинa трошкова у износу од 50% до 70% најниже нето плате у Републици за мјесец који претходи мјесецу у којем се подноси захтјев зa стицање виших стручних звања у библиотечко-информационој дјелатности.

(5) Поступак стицања виших стручних звања спроводи Комисија за стицање виших стручних звања у библиотечко-информационој дјелатности (у даљем тексту: Комисија).

(6) Чланови Комисије бирају се из реда стручњака из области библиотекарства и информационих наука, археографије, заштите културних добара и документационе дјелатности.

(7) Министар рјешењем именује Комисију, коју чини пет чланова, на период од четири године, и утврђује висину накнаде, у износу до 20% од утврђеног износа трошкова поступка из става 4. овог члана, по појединачном захтјеву.

(8) На приједлог Комисије из става 5. овог члана, министар доноси рјешење о додјели вишег стручног звања.“

У досадашњем ставу 4. који постаје став 10. број: „3“ замјењује се бројем: „9“

Досадашњи ст. 3. и 4. постају ст. 9. и 10.

Члан 2.

Овај закон ступа на снагу осмог дана од дана објављивања у „Службеном гласнику Републике Српске”.

Број: 02/1-021- 671/18 ПРЕДСЈЕДНИК

Датум:21. јун 2018. године НАРОДНЕ СКУПШТИНЕ

***Недељко Чубриловић***